
Nr.UR2009-0014143/13.10.2009
REFERAT

privind aprobarea Planului Urbanistic de Detaliu “Amenajare spalatorie auto si schimbare de destinatie din locuinta in spatiu comercial”, str. Calea Sagului nr. 75, Timişoara


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. UR2009-014143/08.10.2009, privind aprobarea Planului Urbanistic de Detaliu “Amenajare spalatorie auto si schimbare de destinatie din locuinta in spatiu comercial”, str. Calea Sagului nr. 75, Timişoara;


Având în vedere prevederile Certificatului de Urbanism nr. 1824/24.04.2009;

Documentatia PUD „Amenajare spalatorie auto si schimbare de destinatie din locuinta in spatiu comercial”, strada Calea Sagului nr. 75, Timişoara, a fost afisata pe site-ul oficial al Primariei Municipiului Timisoara incepand cu luna octombrie 2009.
Având in vedere ca, nu au fost solicitari privind organizarea unei dezbateri publice, in conformitate cu prevederile Legii nr. 52/2003 privind transparenta decizionala in administratia publica si coroborat cu Dispozitia Primarului Municipiului Timisoara nr. 92/2007, consideram ca nu necesita dezbatere publica; 
Intrucat la documentatie sunt prezentate declaraţiile de accept ale vecinilor direct afectaţi:  Popa Ioan – str. Bujorilor nr. 6, Ursachi Victor – str. Bujorilor nr. 6A, Câmpanu Vasile – str. Calea Sagului nr. 73, Mezinca Ioan Cornel – reprezentant – preot al Parohiei Romane Ortodoxe Zona Steaua (Parohia cu hramul ,,Nasterea Sf. Ioan Botezatorul”);
Supunem Comisiilor din cadrul Consiliului Local al Municipiului Timişoara analizarea documentaţiei Plan Urbanistic de Detaliu “Amenajare spalatorie auto si schimbare de destinatie din locuinta in spatiu comercial”, str. Calea Sagului nr. 75, Timişoara;

Planul Urbanistic de Detaliu “Amenajare spalatorie auto si schimbare de destinatie din locuinta in spatiu comercial”, str. Calea Sagului nr. 75, Timişoara, este elaborat de proiectantul SC EURO ARHITECT SRL, proiect nr. 247/2009, la cererea beneficiarului SC NESTEL ISLAND SRL, conform Contractului de Inchiriere nr. 4873 din data de 19.08.2008, proprietar fiind CIURARIU MARIA.

Terenul studiat în cadrul P.U.D. este situat în intravilanul municipiului Timişoara, în partea de sud - vest a oraşului, în UTR 63, fiind delimitat in partea de nord - vest de strada Calea Sagului, in partea de sud - vest de o cladire avand functiunea de biserica, in partea de sud - est si nord - est de locuinte familiale in regim de P - P+1E. 
Prin PUG Timisoara aprobat prin H.C.L. nr. 157/2002, prelungit prin H.C.L. nr. 139/2007,  pentru acest amplasament este stabilita functiunea de locuinte si functiuni complementare pentru maxim 2 familii, in regim de P – P+2E. 
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Prin prezentul Plan Urbanistic de Detaliu “Amenajare spalatorie auto si schimbare de destinatie din locuinta in spatiu comercial”, str. Calea Sagului nr. 75, Timişoara, nu se încalcă prevederile OUG nr. 114/2007 privind modificarea si completarea OUG nr. 195/2005, privind protecţia mediului.

Terenul studiat în suprafaţă totală de 827 mp, este inscris in CF nr. 407513, Timisoara (provenita din conversia de pe hartie a CF nr. 655, Chisoda), avand nr. top 2101/646-648, teren intravilan si casa, proprietar CIURARIU MARIA, beneficiar SC NESTEL ISLAND SRL, conform Contractului de Inchiriere nr. 4873 din data de 19.08.2008.
Terenul studiat este ocupat in prezent de o casa in regim P. 
Prin Plan Urbanistic de Detaliu “Amenajare spalatorie auto si schimbare de destinatie din locuinta in spatiu comercial”, str. Calea Sagului nr. 75, Timişoara, se propune sa se realizeze o schimbare de destinatie din locuinta in spatiu comercial si amenajarea unei spalatorii auto intr-un spatiu complet inchis, ce va fi compusa dintr-o platforma auto (avand 3 locuri pentru spalarea masinilor, 3 locuri pentru uscarea acestora si 3 locuri de asteptare)  si o cladire anexa in regim P, cu destinatia de servicii. 
Accesul auto pentru parcajele din incinta parcelei (cu posibilitate de întoarcere pe parcelă) se va face din strada Calea Sagului, conform avizului Comisiei de Circulaţie nr. TH2009-005247/ 23.07.2009.


Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002 si prelungit cu HCL 139/2007.


Indicii propuşi sunt:



POT maxim = 40 %



CUT maxim = 1


Regim de inaltime max. P+2E – conform PUG Timisoara


Spatii verzi min 21,5% - conform Avizului Agentiei pentru Protectia Mediului nr. 5189 din data de 28.09.2009
            Sunt prevăzute bransamente la reţelele edilitare existente în zonă, pentru a deservi obiectivul propus. Se vor respecta toate condiţiile impuse prin avizele eliberate de deţinătorii de reţele şi utilităţi publice.


Documentaţia de urbanism este însoţită de avizele şi acordurile cerute prin Certificatul de Urbanism, în conformitate cu legislaţia în vigoare si Ghidul privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)


Planul Urbanistic de Detaliu “Amenajare spalatorie auto si schimbare de destinatie din locuinta in spatiu comercial”, Calea Sagului nr. 75, Timişoara, se va integra în Planul Urbanistic General al Municipiului Timişoara şi va avea o valabilitate de 5 ani.


Având în vedere Referatul de specialitate al Direcţiei Urbanism, lăsăm la aprecierea Consiliului Local Timişoara oportunitatea realizării acestui obiectiv.

